ເກົາຫຼີໃຕ້ ກ່າວວ່າ ການທົດລອງຍິງ ລູກສອນໄຟ ຈາກເຮືອດຳນ້ຳ ຂອງເກົາຫຼີເໜືອ ເປັນເລື້ອງທີ່ຮ້າຍແຮງ
ບັນດານັກວິເຄາະ ມີຄວາມເຫັນແຕກຕ່າງກັນ ກ່ຽວກັບວ່າ ເກົາຫຼີເໜືອ ໄດ້ທຳຄວາມຄືບໜ້າ ຫຼາຍສໍ່າໃດແທ້ ໃນໂຄງການພັດທະນາ ລູກສອນໄຟ ທີ່ຍິງຈາກເຮືອດຳນ້ຳນັ້ນ.
ເກົາຫຼີໃຕ້ ໄດ້ສະແດງຄວາມເປັນຫ່ວງ ກ່ຽວກັບການທົດລອງ ຍິງລູກສອນໄຟຂີປະນາວຸດຈາກເຮືອດຳນ້ຳ ຂອງເກົາຫຼີເໜືອ ນັ້ນ ໂດຍເອີ້ນວ່າ ມັນເປັນເລື້ອງ  ແລະຮຽກຮ້ອງໃຫ້ພຽງຢາງ ຢຸດຄວາມພະຍາຍາມ ທີ່ຈະພັດທະນາລູກສອນໄຟດັ່ງກ່າວນັ້ນ ເກົາຫຼີເໜືອໄດ້ປະກາດໃຫ້ຮູ້ໃນວັນເສົາມື້ກ່ອນນີ້ວ່າ ຕົນໄດ້ທົດ ລອງຍິງລູກສອນໄຟຂີປະນາວຸດຈາກເຮືອດຳນ້ຳ ຢ່າງສຳເລັດຜົນ ແຕ່ບໍ່ໄດ້ບອກເວລາ ວັນທີ ຫຼືສະຖານທີ່ບ່ອນທົດລອງ ໃຫ້ຮູ້ຢ່າງ ແນ່ນອນ ຫຼືວ່າ ລູກສອນໄຟດັ່ງກ່າວຍິງໄດ້ໄລຍະໄກປານໃດ ບັນດານັກວິເຄາະ ມີຄວາມເຫັນແຕກຕ່າງກັນກ່ຽວກັບວ່າ ເກົາຫຼີເໜືອໄດ້ທຳຄວາມຄືບໜ້າຫຼາຍສ່ຳໃດແທ້ ໃນໂຄງການພັດທະນາລູກສອນໄຟທີ່ຍິງຈາກເຮືອດຳນ້ຳນີ້ ໂດຍອ້າງເຖິງກອງເຮືອດຳນ້ຳທີ່ເກົ່າແກ່ຂອງປະເທດ ທ່ານ Kim Min-seok ໂຄສົກປະຈຳກະຊວງປ້ອງກັນປະເທດເກົາຫຼີໃຕ້ ກ່າວຕໍ່ບັນດາ ນັກຂ່າວໃນວັນເສົາຜ່ານມານີ້ວ່າ ມີການເຊື່ອກັນວ່າມັນໃຊ້ເວລາ 4 ຫາ 5 ປີ ເພື່ອພັດ ທະນາເທັກໂນໂລຈີດັ່ງກ່າວ ແຕ່ວ່າ ເຈົ້າໜ້າທີ່ປ້ອງກັນປະເທດທ່ານນຶ່ງທີ່ບໍ່ບອກຊື່ໃຫ້ຮູ້ ກ່າວໃນວັນຈັນມື້ນີ້ວ່າ ເກົາຫຼີເໜືອ ສາມາດພັດທະນາເຮືອດຳນ້ຳທີ່ສາມາດປະຕິບັດງານຢ່າງເຕັມສ່ວນ ໃນການຍິງລູກສອນໄຟ ຂີປະນາວຸດນັ້ນໄດ້ ພາຍໃນສອງຫຼືສາມປີ